
ΑΠΟΦΑΣΕΙ Σ 

Αριθ. 44043 (1) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Ρόδου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)του άρθρου 17 του Ν. 175 6/198 8 "Κώδικας Οργα¬ 
νισμού Δικαστηρίων και κατάστασης Δικαστικών Λει¬ 
τουργών" όπως αντικαταστάθηκε από το άρθρο 5 του 
Ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17 του Ν. 1756/1988 εκ νέου 
με την παράγραφο 4 του άρθρου 3του Ν. 2479/1997, β) 
του άρθρου 29Ατου Ν. 1558/1985 (Α' 137) όπως προ- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2α του Ν. 2469/ 
1997 (Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 192/2002 έγγραφο του Πρωτοδικείου Ρόδου, απο¬ 
φασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Ρόδου, όπως διαμορφώθηκε με την 
αριθ. 15/2002 απόφαση της Ολομέλειας του Δικαστηρίου 
αυτού, η οποία έχει ως εξής: 

ΤΡΟΠΟΠΟΙΕΙ και ΣΥΜΠΛΗΡΩΝΕΙ τον ισχύοντα Κανονι¬ 
σμό Εσωτερικής Υπηρεσίας του Πρωτοδικείου Ρόδου και 
ειδικότερα ως το πρώτο κεφάλαιο αυτού με την παρατή¬ 
ρηση ότι, στη Γραμματεία του Δικαστηρίου αυτού Προϊ¬ 
στάμενοι θα τοποθετηθούν μόνο σε δύο (2) τμήματα. Συ¬ 


γκεκριμένα το πρώτο κεφάλαιο διαμορφώνεται και ισχύει 
πλέον ως εξής: 

ΚΕΦΑΛΑΙΟ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο 1 

ΤΜΗΜΑΤΑ ΤΟΥ ΠΡΩΤΟΔΙΚΕΙΟΥ 

Βάσει του αριθμού των προβλεπόμενων οργανικών θέ¬ 
σεων δικαστικών λειτουργών (3 Πρόεδροι και 11 Πρωτό¬ 
δικες - Πάρεδρος) το Δικαστήριο διαιρείται σε έξη (6) Πο¬ 
λιτικά τμήματα, τα οποία αριθμούνται από 1 έως 6 και σε 
ένα Ποινικό Τμήμα. 

ΠΟΛΙΤΙΚΑ ΤΜΗΜΑΤΑ, 

ΑΡΜΟΔΙΟΤΗΤΕΣ - ΣΥΝΕΔΡΙΑΣΕΙΣ ΑΥΤΩΝ 

Η κατανομή των υποθέσεων στα τμήματα αυτά και οι 
ημέρες και ώρες κατά τις οποίες συνεδριάζουν έχουν ως 
εξής: 

Ιο και 2ο ΠΟΛΙΤΙΚΟ ΤΜΗΜΑ 

[ΤΑΚΤΙΚΗ & ΕΚΟΥΣΙΑ ΔΙΚΑΙΟΔΟΣΙΑ ΠΟΛΥΜΕΛΟΥΣ 
ΤΑΚΤΙΚΗ ΔΙΚΑΙΟΔΟΣΙΑ ΜΟΝΟΜΕΛΟΥΣ] 

Στα Τμήματα αυτά υπάγονται όλες οι υποθέσεις αρ¬ 
μοδιότητας του Πολυμελούς Πρωτοδικείου [τακτικής 
και εκούσιας δικαιοδοσίας] και του Μονομελούς Πρω¬ 
τοδικείου που δικάζει κατά την τακτική διαδικασία. Οι 
συνθέσεις του Πολυμελούς Πρωτοδικείου του 1ου και 
2ου Τμήματος συνεδριάζουν την πρώτη και την τρίτη 
Πέμπτη κάθε μήνα εναλλασσόμενα δηλαδή το καθένα 
τμήμα ανά δεκαπενθήμερο με ώρα ενάρξεως της συνε- 
δριάσεως την 09.00 π.μ. Οι δύο αρχαιότεροι κατά σειρά 
Πρόεδροι Πρωτοδικών προεδρεύουν στις δικάσιμους 
των Πολυμελών συνθέσεων στις οποίες συμμετέχουν 
σε κάθε μία και άλλοι τρεις τουλάχιστον δικαστές. Η εκ¬ 
δίκαση των υποθέσεων της Εκούσιας δικαιοδοσίας λαμ¬ 
βάνει χώρα μετά την εκδίκαση των υποθέσεων της Τα¬ 
κτικής δικαιοδοσίας. Με την έναρξη ισχύος των διατά- 
ξεωντου Ν. 2915/2001 γιατηνΈπιτάχυνσητηςτακτικής 
διαδικασίας ενώπιοντων πολιτικών δικαστηρίων και λοι¬ 
πές δικονομικές και συναφείς ρυθμίσεις" προβλέπεται η 
δυνατότητα για την ταχεία περαίωση των δικών οι συν¬ 
θέσεις του Πολυμελούς Πρωτοδικείου του κάθε Τμήμα- 

τος να συνεδριάζουν τις αυτές ημέρες σε διαφορετικές 
αίθουσες στις οποίες θα τοποθετηθούν συστήματα μα- 
γνητοφώνησης των πρακτικών των παραπάνω συνε¬ 
δριάσεων. Αίθουσες ορίζονται τα υπ’ αριθ. 1 και 3 ακρο¬ 
ατήρια. Επίσης αν υπάρχουν υποθέσεις με ιδιαίτερη πο- 
λυπλοκότηταγιατις οποίες η συζήτηση και η διεξαγωγή 
της απόδειξης δεν ολοκληρωθεί σε μία δικάσιμο και ο 
χρόνος δεν επαρκεί, επιτρέπεται διακοπή του Πολυμε¬ 
λούς για άλλη μέρα και ώρα ενώπιον των ιδίων δικα¬ 
στών, και ιδιαίτερα αν αυτό επιβληθεί με την επικείμενη 
νομοθετική μεταβολή, κατά την οποία φέρεται ότι θα 
καταργηθεί η έκδοση προδικαστικής απόφασης και οι 
αποδείξεις θα διεξάγονται στο ακροατήριο. Ειδικότερα 
προβλέπεται η δυνατότητα συνέχισης για άλλη ημέρα 
μόνο των υποθέσεων στις οποίες δεν περατώθηκε η αρ- 
ξάμενη εξέταση των μαρτύρων ενώ για τις λοιπές προς 
συζήτηση υποθέσεις που δεν θα καταστεί δυνατή η εκ¬ 
δίκαση τους την ημέρα της δικασίμου που έχουν προσ- 
διορισθεί αυτές αναβάλλονται για τις επόμενες δικασί¬ 
μους στα αριθμητικά πάντοτε όρια των πινακίων. Οι συν¬ 
θέσεις του Μονομελούς Πρωτοδικείου του 1ου και 2ου 
Τμήματος συνεδριάζουντη δεύτερη καιτηντέταρτη Πέ¬ 
μπτη κάθε μήνα εναλλασσόμενα δηλαδή το καθένα τμή¬ 
μα συνεδριάζει ανά δεκαπενθήμερο με ώρα ενάρξεως 
της συνεδριάσεως την ΟΘ.ΟΟ' π.μ. Η εκδίκαση των σχε¬ 
τικών υποθέσεων θα γίνεται από τουλάχιστον τρεις δι¬ 
καστές που θα υπηρετούν σε κάθε παραπάνω τμήμα. Η 
συνεδρίαση αρχίζει με την προεκφώνηση των υποθέσε¬ 
ων από το πινάκιο, κατά τη σειρά της εγγραφής τους σε 
αυτό. Την προεκφώνηση ακολουθεί η εκφώνηση και η 
συζήτηση των υποθέσεων. Η προεκφώνηση και η εκφώ¬ 
νηση των υποθέσεων μπορούν, κατά την κρίση του δι¬ 
καστή που προεδρεύει κατά τη συνεδρίαση, να διενερ- 
γηθούν συγχρόνως. 

Για κάθε δικάσιμο θα εγγράφεται στα πινάκια ο πιο κά¬ 
τω αριθμός υποθέσεων. 

Α) του ΠΟΛΥΜΕΛΟΥΣ: 25 υποθέσεις τακτικής Διαδικα¬ 
σίας έκτων οποίων 15 όταν χρειάζεται εξέταση μαρτύρων 
στο ακροατήριο, 5 όταν γίνεται μετ’ απόδειξη συζήτηση 
των εκκρεμών, με το παλαιό σύστημα, υποθέσεων και άλ¬ 
λες 5 υποθέσεις για διαζύγια τετραετούς διάστασης και 
εφέσεις κατ' αποφάσεων Ειρηνοδικείου και 15 Εκούσιας 
δικαιοδοσίας. 

Β)του ΜΟΝΟΜΕΛΟΥΣ [ΤΑΚΤΙΚΗ ΔΙΑΔΙΚΑΣΙΑ]: πενήντα 
[50] υποθέσεις. 

3ο ΠΟΛΙΤΙΚΟ ΤΜΗΜΑ 
[ΕΙΔΙΚΕΣ ΔΙΑΔΙΚΑΣΙΕΣ ΧΩΡΙΣ ΠΙΝΑΚΙΟ] 

Στο Τμήμα αυτό υπάγονται οι υποθέσεις Μονομελούς 
Πρωτοδικείου που αφορούν Ειδικές Διαδικασίες χωρίς 
πινάκιο και ειδικότερα οι μισθωτικές διαφορές, οι διαφο¬ 
ρές του άρθρου 17 παρ. 2 ΚΠολΔ, οι διαφορές από πι¬ 
στωτικούς τίτλους και οι διαφορές από αναγκαστική 
απαλλοτρίωση. Το Τμήμα αυτό συνεδριάζει την πρώτη και 
την τρίτη Δευτέρα κάθε μήνα με ώρα ενάρξεως της συνε- 
δριάσεως την ΟΘ.ΟΟ’ π.μ. Η εκδίκαση των σχετικών υπο¬ 
θέσεων θα γίνεται από τουλάχιστον δύο δικαστές που θα 
υπηρετούν στο τμήμα αυτό. Η συνεδρίαση αρχίζει με την 
προεκφώνηση των υποθέσεων από το έκθεμα, κατά τη 
σειρά της εγγραφής τους σε αυτό. Την προεκφώνηση 
ακολουθεί η εκφώνηση και η συζήτηση των υποθέσεων. 


Γ ια κάθε δικάσιμο θα εγγράφονται προς συζήτηση 45 
υποθέσεις εκ των οποίων μέχρι 20 υποθέσεις μόνο θα 
αφορούν διαφορές από πιστωτικούς τίτλους. 

4ο ΠΟΛΙΤΙΚΟ ΤΜΗΜΑ 
[ΕΙΔΙΚΕΣ ΔΙΑΔΙΚΑΣΙΕΣ ΜΕ ΠΙΝΑΚΙΟ] 

Στο Τμήμα αυτό υπάγονται οι υποθέσεις Μονομελούς 
Πρωτοδικείου που αφορούν Ειδικές Διαδικασίες με πι¬ 
νάκιο και ειδικότερα οι εργατικές διαφορές, οι διαφο¬ 
ρές από αμοιβές για την παροχή εργασίας [άρθρ. 677 
επ. Κ.Πολ.Δ.], οι διαφορές που αφορούν διατροφή και 
επιμέλεια τέκνων, οι διαφορές για ζημιές από αυτοκί¬ 
νητα [άρθρ. 681 Α Κ.Πολ.Δ.] και οι διαφορές του άρ¬ 
θρου 681 Κ.Πολ.Δ. Αυτό συνεδριάζει την πρώτη και την 
τρίτη Τρίτη κάθε μήνα με ώρα ενάρξεως της συνεδριά- 
σεως την ΟΘ.ΟΟ' π.μ. Η εκδίκαση των σχετικών υποθέ¬ 
σεων θα γίνεται από τουλάχιστον δύο δικαστές που θα 
υπηρετούν στο τμήμα αυτό. Η συνεδρίαση αρχίζει με 
την προεκφώνηση των υποθέσεων από το πινάκιο, κα¬ 
τά τη σειρά της εγγραφής τους σε αυτό. Την προεκφώ¬ 
νηση ακολουθεί η εκφώνηση και η συζήτηση των υπο¬ 
θέσεων. 

Γ ια κάθε δικάσιμο θα εγγράφεται στα πινάκια 35 υποθέ¬ 
σεις έκτων οποίων μέχρι 20 υποθέσεις μόνο που θα αφο¬ 
ρούν διαφορές για ζημιές από αυτοκίνητα. 

5ο ΠΟΛΙΤΙΚΟ ΤΜΗΜΑ 
[ΕΚΟΥΣΙΑΔΙΚΑΙΟΔΟΣΙΑ ΜΟΝΟΜΕΛΟΥΣ] 

Στο Τ μήμα αυτό υπάγονται όλες οι υποθέσεις που δικά¬ 
ζονται από το Μονομελές Πρωτοδικείο κατά την Εκούσια 
δικαιοδοσία. Αυτό συνεδριάζει την δεύτερη και την τε- 
τάρτη Πέμπτη κάθε μήνα [ημέρα της συνεδριάσεως του 
Μονομελούς Πρωτοδικείου που δικάζει κατά την τακτική 
διαδικασία] με ώρα ενάρξεως της συνεδριάσεως την 
12.00 μ. Η συνεδρίαση αρχίζει με την προεκφώνηση των 
υποθέσεων από το πινάκιο, κατά τη σειρά της εγγραφής 
τους σε αυτό. Την προεκφώνηση ακολουθεί η εκφώνηση 
και η συζήτηση των υποθέσεων. 

Στην εκδίκαση των υποθέσεων του Τμήματος αυτού 
συμμετέχουν εκ περιτροπής όλοι οι Πρωτόδικες - Πάρε- 
δρος, οριζόμενοι κάθε φορά από τον Διευθύνοντα το Δι¬ 
καστήριο Πρόεδρο Πρωτοδικών. 

Γ ια κάθε δικάσιμο θα εγγράφεται στα πινάκια 50 υποθέ¬ 
σεις. Στον αριθμό αυτό δεν περιλαμβάνονται οι διαθήκες 
που εισάγονται προς δημοσίευση και τα συναινετικά δια¬ 
ζύγια (α' συζήτηση). 

6ο ΠΟΛΙΤΙΚΟ ΤΜΗΜΑ 

[ΑΣΦΑΛΙΣΤΙΚΑ ΜΕΤΡΑ] 

Στο Τ μήμα αυτό υπάγονται όλες οι υποθέσεις που δικά¬ 
ζονται από το Μονομελές Πρωτοδικείο κατά τη διαδικα¬ 
σία των Ασφαλιστικών μέτρων. Αυτό συνεδριάζει τη δεύ¬ 
τερη και την τέταρτη Δευτέρα κάθε μήνα με ώρα ενάρξε¬ 
ως της συνεδριάσεως την 0Θ.00 π.μ. Οι υποθέσεις αυτές 
και τουλάχιστον τα σπουδαιότερα και δυσχερέστερα 
ασφαλιστικά μέτρα εκδικάζονται μόνο από τους Προέ¬ 
δρους Πρωτοδικών ή από τον οριζόμενο κάθε φορά από 
τον Διευθύνοντα το Δικαστήριο Πρόεδρο Πρωτοδικών 
αρχαιότερο Πρωτόδικη. Επίσης στην εκδίκαση των υπο¬ 
θέσεων του Τμήματος αυτού δύναται να συμμετέχουν εκ 
περιτροπής όλοι οι δικαστές κατά τη διάρκεια της υπηρε- 

σίας τους ως Πρόεδροι Υπηρεσίας, οριζόμενοι κάθε φο¬ 
ρά απότονΔιευθύνοντατο Δικαστήριο Πρόεδρο Πρωτο¬ 
δικών. 

Για κάθε δικάσιμο θα εγγράφονται προς συζήτηση 40 
υποθέσεις. Καθ’ υπέρβαση του ως άνω αριθμού προσ¬ 
διορίζονται προς εκδίκαση και υποθέσεις που αφορούν 
πλειστηριασμούς, όταν ο προσδιορισμός τους σε άλλη 
δικάσιμο δεν είναι εφικτός. Σε άλως εξαιρετικές περι¬ 
πτώσεις είναι δυνατόν να προσδιορίζονται και εκδικάζο- 
νται από τον Πρόεδρο Πρωτοδικών ή τον απ’ αυτόν ορι¬ 
ζόμενο Πρωτόδικη υποθέσεις ασφαλιστικών μέτρων 
όλες τις ημέρες της εβδομάδας, ως και προσωρινές δια¬ 
ταγές. 

2. Ο αριθμός των κάθε φύσεως υποθέσεων που εγγρά- 
φονται προς συζήτηση στο Μονομελές Πρωτοδικείο Ρό¬ 
δου, όταν αυτό συνεδριάζει στη νήσο Κάρπαθο [μεταβα¬ 
τικό Καρπάθου] δεν μπορεί να υπερβαίνουντις είκοσι [20] 
σε κάθε δικάσιμο. 

3. Στην εκδίκαση των πολιτικών υποθέσεων συμμετέ¬ 
χουν όλοι οι Δικαστές που υπηρετούν στο Πρωτοδικείο 
Ρόδου. Με τη κατανομή μίας [1] οργανικής θέσης Προ¬ 
έδρου Πρωτοδικών στο Πρωτοδικείο Ρόδου, οριζομέ- 
νου του συνολικού αριθμού αυτών σε τρεις [3] με αντί¬ 
στοιχη μείωση των οργανικών θέσεωντων Πρωτοδικών 
- Παρέδρων με το άρθρο 2 Π.Δ. 34/1999/Α-37, δικαστι¬ 
κά εν γένει έργα τα οποία, κατά τις κείμενες διατάξεις 
προβλέπεται να εκτελούνται από Πρωτόδικες, εκτε- 
λούνται και από τους νεότερους κατά σειρά Προέ¬ 
δρους Πρωτοδικών σύμφωνα με τις διατάξεις του άρ¬ 
θρου 3 παρ. 9 περ. δ' Ν. 2479/1997. Το τελευταίο ισχύ¬ 
ει και σε περίπτωση που ο Πρωτόδικης με 12 έτη 
υπηρεσίας προαχθεί σε προσωποπαγή θέση Προέ¬ 
δρου Πρωτοδικών, με μεταφορά της οργανικής θέσης 
που κατείχε ως Πρωτόδικης. 

4. Κατ’ εξαίρεση της ανωτέρω παραγράφου, η συμμε¬ 
τοχή του Ανακριτή κατά την εκδίκαση των πολιτικών υπο¬ 
θέσεων είναι μειωμένη, κατά την κρίση του Διευθύνοντος 
το Δικαστήριο και αναλόγως των υπηρεσιακών αναγκών. 

ΑΡΘΡΟ 2ο 
Εποπτεία 

Τατμήματατου Μονομελούς Πρωτοδικείου με αριθμ. 3, 
4, 5 και 6 και η διεξαγωγή των αποδείξεων εποπτεύονται 
από τον Πρόεδρο που διευθύνει το Δικαστήριο. 

ΑΡΘΡΟ 3ο 

1. Υπεύθυνοι για την τήρηση των πινακίων ορίζονται οι 
Πρόεδροι Πρωτοδικών για το Πολυμελές και οι Πρόεδροι 
Υπηρεσίας για το Μονομελές οι οποίοι υποχρεούνται να 
μην εγγράφουν στα πινάκια υποθέσεις καθ’ υπέρβαση 
του αριθμού που ορίζεται στο άρθρο 1. 

2. Σε καμία περίπτωση δεν μπορεί να αυξηθούν οι πιο 
πάνω υποθέσεις, που προσδιορίζονται κατά δικάσιμο, 
έστω και αν αυξηθεί το ποσοστό (10%) που ορίζει το άρ¬ 
θρο 15 παρ. 7 περιπτ. β υπό περιπτ. δδ' του Ν. 1756/ 
1988, όπως αντικαταστάθηκε με το άρθρο 1 του Ν. 2172/ 
1993. 

3. Οι αρμόδιοι γραμματείς υποχρεούνται αμέσως 
μετά το τέλος της δικάσιμου ή το πολύ το πρωί της 
επομένης ημέρας να ενημερώνουν τα πινάκια για τις 
αναβληθείσες υποθέσεις, έτσι ώστε οι Πρόεδροι πι¬ 
νακίων να έχουν άμεση και έγκαιρη εικόνα του αριθ¬ 


μού των υποθέσεων που είναι εγγεγραμμένες για κά¬ 
θε δικάσιμο. 

4. Σε περίπτωση μειώσεως του αριθμού των δικα¬ 
στών του Πρωτοδικείου για οποιονδήποτε λόγο (π.χ. 
μετάθεση, απόσπαση κλπ), ο Πρόεδρος που διευθύνει 
το Πρωτοδικείο, με πράξη του μειώνει ανάλογα και για 
ανάλογο αριθμό δικασίμων τον αριθμό των υποθέσε¬ 
ων που θα εγγράφονται στα πινάκια του αρμοδίου 
Τμήματος. 

5. Όταν ανακύπτει θέμα υποχρεωτικής αναβολής υπο¬ 
θέσεων για να συνεκδικασθούν με συναφείς, αυτές θεω¬ 
ρούνται επείγουσες κατά την έννοια της πιο πάνω διατά- 
ξεως του Ν. 175/1988 και υπολογίζονται στο ποσοστό 
(10%) που ορίζει η διάταξη αυτή, χωρίς περαιτέρω επιβά¬ 
ρυνση των πινακίων. 

ΑΡΘΡΟ 4ο 

Οι υποθέσεις που θα εγγράφονται στα πινάκια καθ’ 
υπέρβαση του αριθμού που ορίζεται από το άρθρο 1 του 
Κανονισμού αυτού ύστερα από προτίμηση με πράξη του 
Προέδρου που διευθύνει το Πρωτοδικείο θα αναβάλλο¬ 
νται σε μεταγενέστερη δικάσιμο. 

Οι υποθέσεις ασφαλιστικών μέτρων εξαιρούνται από τη 
ρύθμιση αυτή. 

ΑΡΘΡΟ 5ο 

ΧΡΟΝΟΣ ΥΠΗΡΕΣΙΑΣ ΤΩΝ ΔΙΚΑΣΤΩΝ 
ΣΤΑ ΠΟΛΙΤΙΚΑ ΤΜΗΜΑΤΑ 

Οι Δικαστές που τοποθετούνται στα υπ’ αριθ. 1 έως 
και 4 Πολιτικά Τμήματα υπηρετούν σ’ αυτά τουλάχι¬ 
στον επί δύο (2) έτη και κατ’ ανώτατο όριο επί τέσσερα 
(4) έτη. 

Όσον αφορά ειδικά τον Δικαστικό Πάρεδρο, ο χρόνος 
υπηρεσίας τους στα Πολιτικά Τμήματα καθορίζεται από 
τον Διευθύνοντα το Πρωτοδικείο ανάλογα με τη διάρκεια 
της δοκιμαστικής του υπηρεσίας και με βάση, την ανάγκη 
να ενημερωθεί κατά το δυνατό στο αντικείμενο όλων των 
Τμημάτων του Δικαστηρίου. 

ΑΡΘΡΟ 6ο 

Ο Διευθύνων το Δικαστήριο Πρόεδρος Πρωτοδικών 
μπορεί με πράξη του και εφόσον του επιβάλουν ειδικές 
υπηρεσιακές ανάγκες που πρέπει να αναφέρονται σε 
αυτήν να αυξομειώνει τον αριθμό των Δικαστών που 
υπηρετούν στα Τμήματα και να μετακινεί αυτούς από 
ένα Τμήμα σε άλλο κατά τη διάρκεια του δικαστικού 
έτους. 

ΑΡΘΡΟ 7ο 

ΕΙΣΗΓΗΤΗΣ ΠΤΩΧΕΥΣΕΩΝ 

Ένας Πρωτόδικης που ορίζεται αρμοδίως με το νόμιμο 
αναπληρωτή του εκτελεί στο Δικαστήριο καθήκοντα ειση¬ 
γητή πτωχεύσεων. Αυτός επιτηρεί τις εργασίες των πτω¬ 
χεύσεων που κηρύσσονται από το πτωχευτικό Δικαστή¬ 
ριο και έχει όλες τις αρμοδιότητες που παρέχονται σ' αυ¬ 
τόν από το άρθρο 542 ΕμπΝ και την πτωχευτική 
νομοθεσία. 

ΑΡΘΡΟ 8ο 

ΕΚΔΟΣΗ ΔΙΑΤΑΓΩΝ ΠΛΗΡΩΜΗΣ 

Οι διαταγές πληρωμής θα δικάζονται όλες τις εργάσι- 

μες ημέρες της εβδομάδας από τον εκάστοτε οριζόμενο 
Πρόεδρο Υπηρεσίας. 

ΑΡΘΡΟ 9ο 

ΔΙΕΞΑΓΩΓΗ ΑΠΟΔΕΙΞΕΩΝ 

Οι διεξαγωγές αποδείξεων ενώπιον των Εισηγητών Δι¬ 
καστών ή των νομίμων αναπληρωτών τους γίνεται καθη¬ 
μερινά από τις 08:00 π.μ. έως τις 14:00 μ.μ. 

ΑΡΘΡΟ 10ο 

ΠΡΟΣΔΙΟΡΙΣΜΟΣ ΠΟΛΙΤΙΚΩΝ ΥΠΟΘΕΣΕΩΝ 
ΕΝ ΟΨΕΙ ΔΙΚΑΣΤΙΚΩΝ ΔΙΑΚΟΠΩΝ 

1. Προσδιορισμός για εκδίκαση πολιτικών υποθέσεων 
της τακτικής δικαιοδοσίας των ειδικών διαδικασιών και 
της εκούσιας δικαιοδοσίας δεν γίνεται α) κατά το χρονι¬ 
κό διάστημα από την 20η Δεκεμβρίου έως και την 6η Ια¬ 
νουάριου, β) απάτην μεγάλη Δευτέρα έως και την Παρα¬ 
σκευή της Διακαινησίμου και γ) πέραν από τις 10 Ιουνίου 
ενόψειτων θερινών διακοπών. Κατ’ εξαίρεση όμως είναι 
δυνατό να προσδιορίζονται προς εκδίκαση υποθέσεις 
εκούσιας δικαιοδοσίας αρμοδιότητας Μονομελούς 
Πρωτοδικείου μέχρι και τις 20 Ιουνίου. Οι ανωτέρω χρο¬ 
νικοί περιορισμοί δεν ισχύουν για την έκδοση διαταγών 
πληρωμής και τη συζήτηση υποθέσεων για τη λήψη 
ασφαλιστικών μέτρων. 

2. Κατά τη διάρκεια των θερινών διακοπών (1η Ιουλίου 
έως και 15 Σεπτεμβρίου) ο ορισμός των δικασίμων για την 
εκδίκαση πολιτικών υποθέσεων καθορίζεται, ανάλογα με 
την κίνηση των υποθέσεων και τον αριθμό των υπηρετού- 
ντων σε κάθε τμήμα Δικαστών, με την απόφαση της Ολο¬ 
μέλειας του Πρωτοδικείου, με την οποία καταρτίζονται τα 
τμήματα διακοπών. Κατά τη διάρκεια του μηνός Αυγού- 
στου δεν προσδιορίζονται προς εκδίκαση πολιτικές υπο¬ 
θέσεις, με εξαίρεση εκείνες που αφορούν τη λήψη ασφα¬ 
λιστικών μέτρων. 

ΑΡΟΡΟ 11ο 
ΕΙΔΙΚΕΣ ΔΙΑΤΑΞΕΙΣ 

1. Αν έχει διαταχθεί αυτοπρόσωπη εμφάνιση των διαδί- 
κων ή μαρτύρων (άρθρ. 245 ΚΠολΔ) ή επανάληψη τη συ- 
ζητήσεως κατά το άρθρο 245 ΚΠολΔ για υποθέσεις αρ¬ 
μοδιότητας Μονομελούς Πρωτοδικείου οποιοσδήποτε 
διαδικασίας, η υπόθεση μπορεί να ανατεθεί από τον διευ- 
θύνοντα το Δικαστήριο Πρόεδρο Πρωτοδικών ή Πρωτό¬ 
δικη στον ίδιο Δικαστή. 

ΑΡΟΡΟ 12ο 

Ποινικό τμήμα, και συνεδριάσεις 
και κατανομή υποθέσεων 

1. Το Πρωτοδικείο Ρόδου λειτουργεί ως ποινικό Δικα¬ 
στήριο στο οποίο υπάγονται: 
α) Το Μικτό Ορκωτό Δικαστήριο (ΜΟΔ) 
β) Το Τριμελές Πλημμελειοδικείο 
γ) Το Μονομελές Πλημμελειοδικείο 
δ) Τα Δικαστήρια Ανηλίκων (Μονομελές και Τριμελές) 

Η κατανομή των υποθέσεων και οι ημέρες και ώρες κα¬ 
τά τις οποίες συνεδριάζουν τα ανωτέρω Δικαστήρια 
έχουν ως εξής: 

α) ΜΙΚΤΟ ΟΡΚΩΤΟ ΔΙΚΑΣΤΗΡΙΟ 
Το Μικτό Ορκωτό Δικαστήριο συνεδριάζει όταν ορίζεται 
από τον Εισαγγελέα Εφετών και συμμετέχουν σ' αυτό ο 


Πρόεδρος Πρωτοδικώνή ο νόμιμος αναπληρωτήςτου και 
δύο (2) Πρωτόδικες. 

β) ΤΡΙΜΕΛΕΣ ΠΛΗΜΜΕΛΕΙΟΔΙΚΕΙΟ 

Το Τριμελές Πλημμελειοδικείο συνεδριάζει μία φορά 
την εβδομάδα, ημέρα Τετάρτη με ώρα ενάρξεως της 
συνεδριάσεως την 09.00 π.μ. Σ’ αυτό συμμετέχουν ο 
Πρόεδρος Πρωτοδικών ή ο απ' αυτόν οριζόμενος Πρω¬ 
τόδικης και δυο Πρωτόδικες ή ένας Πρωτόδικης και 
ένας Δικαστικός Πάρεδρος ή Ειρηνοδίκης ή Πταισμα- 
τοδίκης. "Οι ανωτέρω συνεδριάσεις του Τριμελούς 
Πλημμελειοδικείου με την απόφαση της Ολομέλειας 
του Δικαστηρίου αυτού με τον αριθμό 6/2001 αυξήθη¬ 
καν κατά μία την τελευταία Παρασκευή κάθε μήνα και 
στις νέες αυτές δικασίμους θα προσδιορίζονται μόνο 
εφέσεις κατά αποφάσεων του Μονομελούς Πλημμελει¬ 
οδικείου. Αίθουσα συνεδρίασης για τις δικασίμους αυ¬ 
τές ορίζεται το ακροατήριο 2 του Δικαστικού κτιρίου 
του Πρωτοδικείου Ρόδου. 

γ) ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 

Το Μονομελές Πλημμελειοδικείο συνεδριάζει δυο φο¬ 
ρές την εβδομάδα, ημέρα Τρίτη και ημέρα Παρασκευή με 
ώρα ενάρξεως της συνεδριάσεως 09.00 π.μ. Σ’ αυτό προ¬ 
εδρεύει ο Πρόεδρος Πρωτοδικών ή ο απ' αυτόν οριζόμε¬ 
νος Πρωτόδικης ή Δικαστικός Πάρεδρος. 

δ) ΔΙΚΑΣΤΗΡΙΑ ΑΝΗΛΙΚΩΝ 

Το Δικαστήριο Ανηλίκων (Τριμελές) Θα συνεδριάζει 
όταν υπάρχουν υποθέσεις προς εκδίκαση, καθ' ημέρα 
Παρασκευή και ώρα 09.00 π.μ. Σ’ αυτό προεδρεύει ο Δι¬ 
καστής Ανηλίκων ή ο νόμιμος αναπληρωτής του και συμ¬ 
μετέχουν δύο νεότεροι Πρωτόδικες, αν τούτο είναι εφι¬ 
κτό. Το Δικαστήριο Ανηλίκων (μονομελές) θα συνεδριάζει 
όταν κατά την κρίση του αρμοδίου για τον προσδιορισμό 
υποθέσεων Εισαγγελέα, θα συγκεντρώνεται ικανός αριθ¬ 
μός δικογραφιών, καθ' ημέρα Δευτέρα και ώρα 09.00 π.μ. 
Σ’ αυτό προεδρεύει ο Δικαστής Ανηλίκων ή ο νόμιμος ανα¬ 
πληρωτής του. 

2. Τα αυτόφωρα πλημμελήματα δικάζονται όλες τις 
ημέρες της εβδομάδας από το Αυτόφωρο Τριμελές 
Πλημμελειοδικείο, αυτά που υπάγονται στην αρμοδιό¬ 
τητα του Τριμελούς Πλημμελειοδικείου, και από το Αυ¬ 
τόφωρο Μονομελές Πλημμελειοδικείο αυτό που υπά¬ 
γονται στην αρμοδιότητα του Μονομελούς Πλημμελει¬ 
οδικείου, με ώρα ενάρξεως τη συνεδριάσεως την 
13.00 μ.μ. 

3. Σε κάθε συνεδρίαση των ποινικών υποθέσεων που 
εισάγονται προς εκδίκαση δεν πρέπει να υπερβαίνει α) 
την μία (1) στο Μικτό Ορκωτό Δικαστήριο, β) τις τριά¬ 
ντα (30) στο Τριμελές Πλημμελειοδικείο, γ) τις εξήντα 
(60) στο Μονομελές Πλημμελειοδικείο , δ) τις δέκα 
(10) στο Τριμελές Δικαστήριο Ανηλίκων, ε) τις εξήντα 
(60) στο Μονομελές Δικαστήριο Ανηλίκων. Ο αριθμός 
των υποθέσεων αυτών μπορεί να αυξηθεί αν ο Εισαγ¬ 
γελέας με σύμφωνη γνώμη καιτου διευθύνοντοςτο Δι¬ 
καστήριο, κρίνει ότι όλες οι υποθέσεις μπορούν να πε- 
ρατωθούν εντός της ημέρας, σύμφωνα με το άρθρου 
374§1 ΚΠΔ. Εάν έχει προσδιορισθεί μεγαλύτερος του 
ανωτέρω αριθμού υποθέσεων προς εκδίκαση και εφ’ 
όσον, σε κάθε περίπτωση, δεν καταστεί δυνατή η εκδί¬ 
καση των υποθέσεων που έχουν προσδιορισθεί την 
ημέρα της δικασίμου, αυτές αναβάλλονται, εκτός εάν 
κατά την κρίση του Δικαστηρίου πρόκειται περί υποθέ¬ 
σεων για τις οποίες υφίσταται κίνδυνος παραγραφής 
της πράξεως, οπότε είναι δυνατή η εκδίκαση αυτών σε 

επόμενη εργάσιμη ημέρα αναλόγως των υπηρεσιακών 
αναγκών. 

ΑΡΘΡΟ 13ο 

ΣΥΜΒΟΥΛΙΟ ΠΛΗΜΜΕΛΕΙΟΔΙΚΩΝ 

Το Συμβούλιο Πλημμελειοδικών έχει ως αντικείμενο 
του τις αρμοδιότητες που καθορίζονται από τα άρθρα 
307, 309-315 ΚΠολΔ, ή από άλλες διατάξεις του ιδίου 
κώδικα ή άλλων ειδικών Νόμων. Οι συνεδριάσεις του 
δεν είναι δημόσιες, εκτός εάν ορίζεται άλλως από το 
νόμο . Συνεδριάζει όταν και όπου ορίζεται από τον πρό¬ 
εδρο πρωτοδικών ή τον αναπληρωτή του. Σ’ αυτό συμ¬ 
μετέχει ο Πρόεδρος πρωτοδικών ή ο απ' αυτόν οριζό¬ 
μενος Πρωτόδικης και δύο Πρωτόδικες ή ένας Πρωτό¬ 
δικης και ένας Δικαστικός Πάρεδρος ή Ειρηνοδίκης ή 
Πταισματοδίκης, κατά προτίμηση δε, συμμετέχει ο 
Ανακριτής. 

ΑΡΘΡΟ 14ο 

ΑΝΑΚΡΙΣΗ 

Η ανάκριση θα διενεργείται από ένα Ανακριτικό Τμήμα 
στο οποίο ως Ανακριτής θα διορίζεται Πρωτόδικης. Η 
ανάκριση σε βάρος Ανηλίκων θα διενεργείται από τον ίδιο 
Ανακριτή. Οσάκις οι ανάγκες της υπηρεσίας και ιδίως ο 
αριθμός των προς ανάκριση ποινικών υποθέσεων το επι¬ 
βάλλουν, είναι δυνατό με την τήρηση των νομίμων προϋ¬ 
ποθέσεων και κατόπιν συμφώνου γνώμης της Ολομέλει¬ 
ας, να συνιστάται και δεύτερο ανακριτικό τμήμα. 

ΑΡΘΡΟ 15ο 

ΠΡΟΣΔΙΟΡΙΣΜΟΣ ΠΟΙΝΙΚΩΝ ΥΠΟΘΕΣΕΩΝ 

1. Αποκλείεται ο καθορισμός δικασίμου για την εκδίκα¬ 
ση ποινικών υποθέσεων κατά τα χρονικά διαστήματα α) 
από 23 Δεκεμβρίου έως τις 6 Ιανουάριου, β) από τη Με¬ 
γάλη Δευτέρα έως την Παρασκευή της Διακαινησίμου και 
γ) από 1 έως 31 Αυγούστου, κατά τα οποία δικάζονται μό¬ 
νο τα Αυτόφωρα Πλημμελήματα. 

2. Οι δικάσιμοι κατά τη διάρκεια των δικαστικών διακο¬ 
πών καθορίζονται, ανάλογα με την κίνηση των υποθέσεων 
και τον αριθμό των δικαστικών λειτουργών που υπηρε¬ 
τούν, με την απόφαση της Ολομέλειαςτου Πρωτοδικείου, 
με την οποία καταρτίζονται τα τμήματα των διακοπών. Ει¬ 
δικά όμως οι δικάσιμοι των ποινικών Δικαστηρίων, δεν 
μπορεί να υπερβαίνουν α) κατά το χρονικό διάστημα από 
1 έως 30 Ιουλίου την μία (1) για την εκδίκαση υποθέσεων 
αρμοδιότητας του Μικτού Ορκωτού Δικαστηρίου, τις δύο 
(2) για την εκδίκαση υποθέσεων αρμοδιότητας του Τριμε¬ 
λούς Πλημμελειοδικείου και τις τρεις (3) για την εκδίκαση 
υποθέσεων αρμοδιότητας του Μονομελούς Πλημμελειο¬ 
δικείου, β) Κατά το χρονικό διάστημα από 1 έως 15 Σε¬ 
πτεμβρίου την μία (1) για την εκδίκαση υποθέσεων αρμο¬ 
διότητας του Μικτού Ορκωτού Δικαστηρίου, την μία (1) 
για την εκδίκαση υποθέσεων αρμοδιότητας του Τριμε¬ 
λούς Πλημμελειοδικείου και τις δύο (2) για την εκδίκαση 
υποθέσεων αρμοδιότητας του Μονομελούς Πλημμελειο¬ 
δικείου. Σ’ αυτές δεν περιλαμβάνονται οι υποθέσεις που 
δικάζονται κατά την αυτόφωρη διαδικασία 

ΑΡΘΡΟ 16ο 

ΥΠΟΘΕΣΕΙΣ ΤΟΥ ΝΟΜΟΥ ΠΕΡΙ ΕΚΛΟΓΩΝ 

Στην εκδίκαση των υποθέσεων αυτών λαμβάνουν μέρος 


όλοι οι Δικαστές που υπηρετούν στο Πρωτοδικείο Ρόδου, 
οριζόμενοι κατά περίπτωση από τον Πρόεδρο του Δικα¬ 
στηρίου αυτού. 

ΑΡΘΡΟ 17ο 

ΥΠΟΘΕΣΕΙΣ ΠΕΙΘΑΡΧΙΚΗΣ ΔΙΚΑΙΟΔΟΣΙΑΣ 

Στην εκδίκαση των υποθέσεων αυτών προεδρεύει ο 
Πρόεδρος Πρωτοδικώνή ο απ’ αυτόν οριζόμενος Πρωτό¬ 
δικης. τα πειθαρχικά συμβούλια συνεδριάζουν όπου και 
όταν ορίζει ο Πρόεδρος Πρωτοδικών ή ο νόμιμος ανα¬ 
πληρωτής του. 

ΑΡΘΡΟ 18ο 

ΣΥΓΚΛΗΣΗ ΟΛΟΜΕΛΕΙΑΣ 

Η Ολομέλεια των Δικαστών του Πρωτοδικείου Ρόδου 
συγκαλείται από τον διευθύνοντα το Δικαστήριο Πρόε¬ 
δρο Πρωτοδικών ή τον αρχαιότερο Πρωτόδικη. Τα μέλη 
της (Δικαστές και Δικαστικοί Πάρεδροι) καλούνται εγ- 
γράφως πέντε (5)τουλάχιστον ημέρες πριν από τη συνε¬ 
δρίαση με ατομική πρόσκληση που περιέχει τα θέματα για 
συζήτηση και τοποθετείται στην υπηρεσιακή τους θυ ρίδα 
και μα γενική ανακοίνωση, η οποία αναρτάται στον πίνακα 
ανακοινώσεων της αίθουσας Δικαστών. Ο Προϊστάμενος 
της Εισαγγελίας Πρωτοδικών Ρόδου προσκαλείται στην 
Ολομέλεια με ατομική πρόσκληση πριν από την ίδια προ¬ 
θεσμία. 

Οι υπάλληλοι της γραμματείας θα συναλλάσσονται με 
το κοινό από τις 10:30 έως την λήξη του ωραρίου κάθε ερ¬ 
γάσιμης ημέρας και τον υπόλοιπο χρόνο θα ασχολούνται 
με την διεκπεραίωση εσωτερικών εργασιών. 

ΑΠΟΦΑΙΝΕΤΑΙ ομόφωνα ότι είναι σκόπιμο και χρήσιμο, 
όπως, με νομοθετική ρύθμιση, επεκταθεί η εφαρμογή των 
παραγράφων 3 και 4 του άρθρου 142 ΚΠοινΔτων Μονο¬ 
μελών Πλημμελειοδικείων, των Μονομελών Δικαστηρίων 
Ανηλίκων και των Τριμελών Πλημμελειοδικείων και στις 
παρακάτω περιπτώσεις: 

Α: Μονομελές Πλημμελειοδικείο και Μονομελές Δικα¬ 
στήριο Ανηλίκων: 

α) Όλες οι αναβλητικές αποφάσεις, εκτός από εκείνες 
που διατάσσουν αναβολή για κρείσσονες αποδείξεις, β) 
αποφάσεις που εκδίδονται ύστερα από έφεση κατά απο- 
φάσεωντου Πταισματοδικείου, γ) αποφάσεις με τις οποί¬ 
ες παύει οριστικά η ποινική δίωξη, λόγω θανάτου του κα¬ 
τηγορουμένου, ή λόγω ανακλήσεως της εγκλήσεως, δ) 
αποφάσεις αθωωτικές όπου η ποινική δίωξη ασκήθηκε 
αυτεπάγγελτα και δεν υπάρχει παθών ή πολιτικώς ενά- 
γων, εκτός από εκείνες που διατάσσουν απόδοση κατα- 
σχεθέντων ή επικύρωση κατασχέσεως και δήμευση κατα- 
σχεθέντων, ε) αποφάσεις αντιμωλία καταδικαστικές, 
όταν η ποινή που έχει επιβληθεί στον κατηγορούμενο δεν 
είναι εφέσιμη, εκτός από εκείνες που διατάσσουν επικύ¬ 
ρωση κατασχέσεως και δήμευση κατασχεθέντων ή από¬ 
δοση κατασχεθέντων. 

Β) Τριμελές Πλημμελειοδικείο: 

α) Αποφάσεις που εκδίδονται ύστερα από έφεση κα¬ 
τά αποφάσεων του Μονομελούς Πλημμελειοδικείου 
για τις οποίες η καθαρογραφή γίνεται με καταχώρηση 
σε ειδικό βιβλίο (άρθρ. 142 παρ. 3,4 ΚΠοινΔ). β) Οι ανα¬ 
βλητικές αποφάσεις, εκτός από αυτές που διατάσσουν 
αναβολή για κρείσσονες αποδείξεις, γ) Αποφάσεις για 
οριστική παύση της ποινικής δίωξης λόγω θανάτου του 
κατηγορουμένου ή λόγω ανακλήσεως της εγκλήσεως. 

δ) Αποφάσεις κατ' έφεση αθωωτικές, όπου δεν υπάρχει 
παθών ή παράσταση πολιτικής αγωγής, εκτός απ' αυ¬ 
τές που διατάσσουν απόδοση κατασχεθέντων ή επικύ¬ 
ρωση κατάσχεσης και δήμευση κατασχεθέντων. ε) 
Αποφάσεις αντιμωλία καταδικαστικές, όταν η ποινή 
που επιβλήθηκε δεν είναι εφέσιμη εκτός από εκείνες 
που διατάσσουν απόδοση κατασχεθέντων ή επικύρω¬ 
ση κατάσχεσης και δήμευση κασχεθέντων. στ) Αποφά¬ 
σεις για σωματικές βλάβες από αμέλεια που τελέσθη- 
καν κατά την οδήγηση οχήματος, όταν ο παθών δηλώ¬ 
νει ότι δεν επιθυμεί την ποινική δίωξη του δράστη 
(άρθρ. 315 παρ.1 ΠΚ). 

Αποφασίσθηκε και εκδόθηκε στη Ρόδο την 11η Δεκεμ¬ 
βρίου 2001. 

Η Πρόεδρος Η Γραμματέας 

ΔΗΜΗΤΡΑΤΣΑΠΡΟΥΝΗ ΝΙΚΗ ΞΕΝΑΚΗ 

Πρόεδρος Πρωτοδικών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 81293 (2) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Ρόδου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 


φος2του άρθρου 17τουΝ. 1756/1988 εκ νέου μετηνπα- 
ράγραφο 4 του άρθρου 3 του Ν. 2479/1997, β) του άρ¬ 
θρου 29Ατου Ν. 1558/1985 (ΑΊ37) όπωςπροσετέθηκεμε 
το άρθρο 27 του Ν. 2081/1992 (Α' 154) και τροποποιήθη¬ 
καν με το άρθρο 1 παρ. 2α του Ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 391/2002 έγγραφο του Πρωτοδικείου Ρόδου, απο¬ 
φασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Ρόδου, όπως διαμορφώθηκε με την 
αριθμ. 3/2002 απόφαση της Ολομέλειας του Δικαστηρίου 
αυτού, η οποία έχει ως εξής: 

Τροποποιεί τον Κανονισμό εσωτερικής, υπηρεσίας του 
Δικαστηρίου αυτού, όπως συμπληρώθηκε με την 15/2001 
απόφαση της Ολομέλειας. 

Ορίζει επί πλέον μία δικάσιμος Τριμελούς Πλημμελειο¬ 
δικείου Ρόδου ώστε κάθε τρίτη Παρασκευή των μηνών 
Μάίου, Ιουνίου και Σεπτεμβρίου 2002 θα συνεδριάζει ένα 
Τριμελές Πλημμελειοδικείο στην αίθουσα του ακροατηρί¬ 
ου αριθμός 2, προς εκδίκαση μόνον εφέσεων κατ’ απο¬ 
φάσεων του Μονομελούς Πλημμελειοδικείου και απο- 
κλειστικώς υποθέσεων που κινδυνεύουν να παραγρα- 
φούν. 

Αποφασίσθηκε και εκδόθηκε στη Ρόδο στις 12 Μαρτίου 
2002 και δημοσιεύτηκε στις 2 Απριλίου 2002. 

Η Πρόεδρος Η Γ ραμματέας 

ΔΗΜΗΤΡΑ ΤΣΑΠΡΟΥΝΗ ΝΙΚΗ ΞΕΝΑΚΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































